Съдържание
Индекс 🔎︎

# Редактиране на полета (променливи)

Служи за редактиране съдържанието на полета.

За достъп до тази команда...

Изберете Редактиране на полета в контекстното меню на избраното поле.

## Тип

Показва типа на избраното поле.

### Избор

Показва възможните полета за типа поле, избран от списъка Tип. За да вмъкнете поле, изберете го и натиснете бутона Вмъкване.

## Форматиране

Изберете формата, който искате да приложите върху избраното поле, или щракнете върху „Допълнителни формати“, за да зададете формат по избор.

### Невидимо

Скрива съдържанието на полето в документа. Полето се вмъква като тесен сив белег в документа. Тази възможност е налична само за полета от тип „Задаване на променлива“ и „Потребителско поле“.

## Стойност

Въведете стойността, която искате да добавите към потребителското поле.

### Прилагане

Прибавя потребителското поле към списъка Избор.

Прилагане

## Бутони със стрелки

Бутоните със стрелки служат за преминаване към предишното или следващото поле от същия тип в документа.

## Редактиране

Когато е видим, отваря диалог за редактиране съдържанието на полето. Той зависи от типа на полето.

Теми, свързани с показаната

Полета