Съдържание
Индекс 🔎︎

# Използване на регулярни изрази при търсене на текст

За търсене на неизвестни или невидими знаци могат да се използват регулярни изрази.

Търсенето с регулярни изрази се различава от търсенето със заместващи знаци. LibreOffice Writer поддържа само търсене с регулярни изрази.

Когато търсите и заменяте текст в документ, можете да ползвате регулярни изрази. Например, "с.н" ще съвпадне както със "син", така и със "сан".

1. Изберете Редактиране - Търсене и замяна.

2. Натиснете бутона Повече настройки, за да разширите диалоговия прозорец.

3. Отметнете полето Регулярни изрази.

4. В полето Търсене въведете търсения текст и желания регулярен израз или изрази.

5. Натиснете бутона Търсене - следващ или Търсене - всички.

## Примери за регулярни изрази

1. Регулярният израз за единичен знак е точка (.).

2. Регулярният израз за нула или повече срещания на предишния знак е звездичка. Например: "123*" съвпада с "12", "123" и "1233".

3. Комбинацията от регулярни изрази за нула или повече срещания на произволен знак е точка и звездичка (.*).

4. Регулярният израз за край на абзац е знакът за долар ($). Комбинацията от регулярни изрази за начало на абзац е знак за степен и точка (^.).

5. Регулярният израз за знак за табулация е \t.

Търсенето с регулярни изрази действа само в рамките на един абзац. За да търсите с регулярни изрази в повече абзаци, извършете отделно търсене във всеки абзац.

Теми, свързани с показаната

Списък на регулярните изрази