Съдържание
Индекс 🔎︎

# Подравняване (обекти)

Подравнява избраните обекти един спрямо друг.

Ако един от избраните обекти е закотвен като знак, някои от възможностите за подравняване не работят.

За достъп до тази команда...

Изберете Форматиране - Подравняване (LibreOffice Writer, LibreOffice Calc).

Изберете Фигура - Подравняване (с избрани обекти) (LibreOffice Draw).

Отворете контекстното меню - изберете Подравняване (с избрани обекти) (LibreOffice Impress, LibreOffice Draw).

Не всички видове обекти може да бъдат избирани заедно. Не всички модули (Writer, Calc, Impress, Draw) поддържат всички видове подравняване.

## Подравняване отляво

Подравнява левите краища на избраните обекти. Ако в Draw или Impress е избран само един обект, левият му край се подравнява с лявото поле на страницата.

## Хоризонтално центриране

Центрира хоризонтално избраните обекти. Ако в Draw или Impress е избран само един обект, центърът му се подравнява хоризонтално с центъра на страницата.

## Подравняване отдясно

Подравнява десните краища на избраните обекти. Ако в Draw или Impress е избран само един обект, десният му край се подравнява с дясното поле на страницата.

## Подравняване отгоре

Подравнява горните краища на избраните обекти. Ако в Draw или Impress е избран само един обект, горният му край се подравнява с горното поле на страницата.

## Вертикално центриране

Центрира вертикално избраните обекти. Ако в Draw или Impress е избран само един обект, центърът му се подравнява вертикално с центъра на страницата.

## Подравняване отдолу

Подравнява долните краища на избраните обекти. Ако в Draw или Impress е избран само един обект, долният му край се подравнява с долното поле на страницата.